**Decizia etapei de încadrare**

**Nr.Draft din 15.07.2019**

Ca urmare a solicitării de emitere a acordului de mediu adresate de **MUNICIPIUL ODORHEIU-SECUIESC**, cu sediul în mun. Odorheiu-Secuiesc, P-ța Városháza nr.5, judeţul Harghita, înregistrată la Agenţia pentru Protecţia Mediului Harghita cu nr. 7769/11.09.2017 completată la nr. 5319/04.06.2019, în baza:

* Legii nr. 292/2018 privind evaluarea impactului anumitor proiecte publice şi private asupra mediului
* Ordonanţei de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare,

 Agenţia pentru Protecţia Mediului Harghita decide, ca urmare a consultărilor desfăşurate în cadrul şedinţei Comisiei de analiză tehnică din data de **02.07.2019**, că proiectul **„Ecologizarea terenului utilizat pentru depozitarea nămolului rezultat din procesul tehnologic de epurare a apelor uzate la Stația de Epurare urbană din Municipiul Odorheiu-Secuiesc”**propus a fi amplasat în jud. Harghita, mun. Odorheiu-Secuiesc, str. Rákóczi Ferenc fn

 **- nu se supune evaluării impactului asupra mediului**.

 Justificarea prezentei decizii:

 **I. Motivele pe baza cărora s-a stabilit neefectuarea evaluării impactului asupra mediului sunt următoarele:**

 a) proiectul se încadrează în prevederile Legii nr. 292/2018 privind evaluarea impactului anumitor proiecte publice şi private asupra mediului, anexa nr. 2, pct. 11 lit.b) coroborat cu pct.1 lit.b;

 b) Justificarea potrivit criteriilor prevăzute în anexa nr. 3;

 **1. Caracteristicile proiectului**

 **a) dimensiunea şi concepţia întregului proiect:**

Proiectul prevede:

Terenul unde urmează să fie realizat proiectul este situat în intravilanul localităţii Odorheiu Secuiesc şi se află în proprietatea privată a Primăriei.

În prezent terenul este neproductiv, fiind utilizat pentru depozitarea nămolului rezultat de la Staţia de epurare a apelor uzate menajere a municipiului Odorheiu Secuiesc.

In zona de depozitare nămol aparţinând Staţiei de epurare ape uzate din municipiul Odorheiu Secuiesc, se va planta sălcie cu proprietăţi energetice (*Salix viminalis*), care ulterior va fi utilizată în producţia de biomasă.

Prin plantarea sălciilor cu proprietăţi energetice se urmăreşte ecologizarea terenului.

Principalele etape ale proiectului sunt descrise în cele ce urmează.

      **A: Pregătirea terenului**

În anul anterior plantării salciei, terenul va fi curățat de vegetaţia existentă (stuf, papură, buruieni, etc) cu un erbicid total.

Toamna se va scarifica terenul până la o adâncime de cca. 65-70 cm şi ulterior se va ara.

În primăvara anului următor va începe pregătirea terenului pentru plantare, cu o grapă rotativă, pâna la adâncimea de 20 cm.

Perioada optimă de plantare este în lunile martie-aprilie. Terenul fiind însă mlaştinos, această etapă poate fi întârziată, până în perioada mai caldă a anului, când terenul se va usca şi se va putea asigura accesul utilajelor de lucru.

**B: Plantarea**

Plantarea salciilor se va realiza cu o mașină de plantat.

Plantarea se va face în rânduri gemene, la o distanță de 75 cm intre ele.

Între două rânduri gemene se va lăsa o distanţă de 1,5 m, care să permită accesul utilajelor.

Pentru un hectar sunt necesari 14 000 butaşi de salcie.

După plantare este indicată presarea terenului cu un tăvălug, pentru a elimina golurile de aer care se pot forma lângă plante. Astfel butașii se prind mai ușor şi plantele răsar mai uniform.

     **C: Lucrari de îngrijire a culturii**

În termen de trei zile după plantare, se va aplica un erbicid, care formează un strat protector și ține plantația curată circa 3-4 săptămâni.

În timpul perioadei de vegetație, în funcţie de cât de multe buruieni apar, se mai pot aplica încă 1-2 erbicidari.

**D: Recoltarea**

În funcție de gradul de dezvoltare, salcia se recoltează la interval de doi sau trei ani de la plantare.

Recoltarea se face în timpul iernii sau primăvara (lunile noiembrie-martie), înainte de perioada de vegetație.

Salcia se taie la cca. 10-15 cm de sol, cu o combină sau cu maşini agricole (tractor, remorca).

 **b) cumularea cu alte proiecte existente şi/sau aprobate:-** Nămolul depus pe paturile de uscare rezultă în urma procesului tehnologic desfăşurat în cadrul Staţiei de epurare. Staţia a fost retehnologizata in anul 2017. Prin implementarea noii tehnologii, nămolul este recirculat până la obţinerea unui grad de umiditate cât mai redus (compost).

 **c) utilizarea resurselor naturale, în special a solului, a terenurilor, a apei şi a biodiversităţii:** Singura resursa naturala utilizata in etapa de exploatare a proiectului este solul, impactul fiind însă unul benefic, deoarece scopul proiectului este de a ecologiza terenul pe care este depus nămolul rezultat de la Staţia de epurare.

 **d) cantitatea şi tipurile de deşeuri generate/gestionate**:

Proiectul nu generează deşeuri nici în etapa de pregătire a terenului, nici în perioada de exploatare.

*Deşeurile municipale amestecate* generate rezultate în faza de realizare a proiectului vor fi colectate şi preluate periodic de către unitatea de salubrizare a localităţii.

 **e) poluarea şi alte efecte negative:**

***-Emisii în aer*:** vor fi emisii de gaze de eşapament de la utilajele angrenate în efectuarea lucrărilor de pregătire a terenului şi de recoltare.

Acestea sunt surse de emisie mobile, discontinue, de scurtă durată, care depind de: numărul de utilaje angrenate în lucrări, de timpul de exploatare al acestora, de volumul de lucrări și de suprafețele ce urmează a fi lucrate.

***-Emisii în apă*** Nici în etapa de pregătire a terenului, nici în etapa de exploatare nu se genereaza ape uzate.

Prin adresa nr. 7330/LMZ/28405/16.04.2019 (Anexa 4), ABA Mureş menţionează că „*nu este necesară emiterea unui act de reglementare din punct de vedere al gospodăririi apelor pentru proiectul propus ... întru-cât plantarea şi utilizarea salciilor nu are legatură cu apa de suprafaţă sau subterană*”.

***-Zgomot* -** Singurele surse de zgomot şi vibraţii sunt reprezentate de funcţionarea utilajelor agricole folosite în etapa de pregătire a terenului şi în etapa de exploatare a acestuia.

Acestea vor funcţiona pe perioade scurte de timp. Amplasamentul este situat la periferia municipiului Odorheiu Secuiesc, într-o zonă industrială.

**f) riscurile de accidente majore** şi/sau dezastre relevante pentru proiectul în cauză, inclusiv cele cauzate de schimbările climatice, conform informaţiilor ştiinţifice:

**g) riscurile pentru sănătatea umană**: Având Cele mai apropiate zone locuite sunt situate la cca. 200 m pe direcţiile nord-est, nord- vest şi est faţă de amplasament.

Lucrările propuse prin proiect având caracter agricol şi desfăşurându-se pe perioade scurte de timp, se estimează că nu vor genera nici un impact asupra populaţiei din zonă.

 **2. Amplasarea proiectelor**

 Sensibilitatea ecologică a zonelor geografice susceptibile de a fi afectate de proiecte trebuie luată în considerare, în special în ceea ce priveşte:

 **a) utilizarea actuală şi aprobată a terenurilor**: terenul studiat este situat în intravilanul mun. Odorheiu-Secuiesc, cu destinația de teren liber cu categoria de folosință neproductiv conform Certificatul de Urbanism nr. 365 din 28.08.2017 emis de Municipiul Odorheiu-Secuiesc.

 **b) bogăţia, disponibilitatea, calitatea şi capacitatea de regenerare relative ale resurselor naturale, inclusiv solul, terenurile, apa şi biodiversitatea, din zonă şi din subteranul acesteia**: Terenul pe care urmează a fi implementat proiectul este neproductiv în prezent, fiind utilizat pentru depozitarea nămolului rezultat de la Staţia de epurare a municipiului Odorheiu Secuiesc. Prin plantarea sălciilor cu proprietăţi energetice terenul va fi ecologizat. Lucrările propuse prin proiect nu presupun utilizarea resurselor de apă de suprafaţă sau subterane.

 **c) capacitatea de absorbţie a mediului natural**, acordându-se o atenţie specială următoarelor zone:

 1. zone umede, zone riverane, guri ale râurilor: Terenul pe care urmează să fie plantate salciile este neproductiv în prezent, fiind o zonă mlaştinoasă în cea mai mare parte a anului, acoperită cu stuf, papură şi buruieni.

 2. zone costiere şi mediul marin: nu este cazul;

 3. zonele montane şi forestiere: nu este cazul;

 4. arii naturale protejate de interes naţional, comunitar, internaţional: nu este cazul;

 5. zone clasificate sau protejate conform legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei şi faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislaţiei din domeniul apelor, precum şi a celei privind caracterul şi mărimea zonelor de protecţie sanitară şi hidrogeologică: Amplasamentul este situat la o distanta de 250 m est si 100 m nord de Situl de importanta comunitara ROSCI0383 - *Râul Târnava Mare între Odorheiu Secuiesc și Vânători*.

 6. zonele în care au existat deja cazuri de nerespectare a standardelor de calitate a mediului prevăzute de legislaţia naţională şi la nivelul Uniunii Europene şi relevante pentru proiect sau în care se consideră că există astfel de cazuri: nu este cazul;

 7. zonele cu o densitate mare a populaţiei: nu este cazul;

 8. peisaje şi situri importante din punct de vedere istoric, cultural sau arheologic: nu este cazul.

 **3. Tipurile şi caracteristicile impactului potenţial**

 Efectele semnificative pe care le pot avea proiectele asupra mediului trebuie analizate în raport cu criteriile stabilite la pct. 1 şi 2, având în vedere impactul proiectului asupra factorilor prevăzuţi la art. 7 alin. (2) din prezenta lege, şi ţinând seama de:

 a) importanţa şi extinderea spaţială a impactului - o parte a intravilanul mun. Odorheiu-Secuiesc-zonă neproductivă conform PUG

 b) natura impactului: impact redus;

 c) natura transfrontalieră a impactului: nu este cazul;

 d) intensitatea şi complexitatea impactului:

 *-*în perioada realizării proiectului*: pot rezulta emisii de gaze de eșapament, datorate activităţii de amenajare a terenului generând impact temporar şi nesemnificativ,*

*-*în perioada funcţionării*: nu este cazul*

*-*în perioada încetării activităţii*: nu vor exista deşeuri periculoase care să prezinte impact asupra mediului.*

 e) probabilitatea impactului: redusă;

 f) debutul, durata, frecvenţa şi reversibilitatea preconizate ale impactului: terenul este neproductiv in prezent, fiind utilizat pentru depozitarea namolului rezultat de la Statia de epurare a municipiului Odorheiu Secuiesc.

Lucrarile propuse prin proiect fiind de ecologizare, impactul asupra biodiversitatii și asupra factorilor de mediu se considera ca va fi unul nesemnificativ.

 g) cumularea impactului cu impactul altor proiecte existente şi/sau aprobate: nu este cazul;

 h) posibilitatea de reducere efectivă a impactului: minimă-Pentru protecția calității solului, subsolului si apei freatice, se va verifica starea tehnica a utilajelor angrenate in realizarea lucrărilor, alimentarea cu carburanți se va face în stații de distribuție, iar schimbarea uleiului în unități specializate și nu pe amplasament.

 **II. Motivele care au stat la baza luării deciziei etapei de încadrare în procedura de evaluare adecvată sunt următoarele:**

- proiectul propus nu intră sub incidenţa art. 28 din Ordonanţa de urgenţă a

Guvernului nr. 57/2007 privind regimul ariilor naturale protejate, conservarea

habitatelor naturale, a florei şi faunei sălbatice, cu modificările şi completările

ulterioare, amplasamentul acestuia fiind situat în afara ariilor naturale protejate si a siturilor Natura 2000;

**Condiţiile de realizare a proiectului:**

a)Evitarea poluării solului şi a mediului acvatic cu produse petroliere în urma pierderilor de carburanţi de la mijloacele de transport şi de la utilajele de construcţii folosite în timpul executării lucrărilor

b)Impunerea pentru constructor a dotării cu materiale absorbante pentru produse petroliere în scopul garantării evitării poluării accidentale a mediului cu aceste substanţe.

c) Este interzisă afectarea terenurilor în afara amplasamentelor autorizate pentru realizarea lucrărilor de investiţii, prin:

-abandonarea, înlăturarea sau eliminarea deşeurilor în locuri neautorizate;

-staţionarea mijloacelor de transport în afara terenurilor desemnate în acest scop

-distrugerea sau degradarea, prin orice mijloace, a vegetaţiei ierboase sau lemnoase;

d)Suprafeţele de teren afectate temporar prin execuţia lucrărilor vor fi redate în categoria de folosinţă avută anterior, sarcina revenindu-i titularului proiectului.

e)Titularul proiectului are obligaţia de a notifica în scris APM Harghita despre orice modificare sau extindere a proiectului survenită după emiterea deciziei etapei de încadrare şi anterior emiterii aprobării de dezvoltare, respectiv autoritatea competentă emitentă a aprobării de dezvoltare despre orice modificare sau extindere a proiectului survenită după emiterea aprobării de dezvoltare,

Titularul unui proiect are obligaţia de a notifica în scris autoritatea competentă pentru protecţia mediului despre orice modificare sau extindere a proiectului survenită după emiterea deciziei etapei de încadrare, acordului de mediu şi anterior emiterii aprobării de dezvoltare conform art. 34 alin. (1) din anexa 5 a Legii nr. 292/2018 privind evaluarea impactului anumitor proiecte publice şi private asupra mediului.

Răspunderea pentru corectitudinea informaţiilor puse la dispoziţia autorităţii competente pentru protecţia mediului şi a publicului, revine în întregime titularului proiectului;

 Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

 Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

 Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

 Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

 Înainte de a se adresa instanţei de contencios administrativ competente, persoanele prevăzute la art. 21 din Legea nr.292/2018. privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

 Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

 Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

 Prezenta decizie poate fi contestată în conformitate cu prevederile Legii nr. ........ privind evaluarea impactului anumitor proiecte publice şi private asupra mediului şi ale Legii nr. 554/2004, cu modificările şi completările ulterioare.

**DIRECTOR EXECUTIV,**

ing. Domokos László József

**p.ŞEF SERV. A.A.A., ŞEF SERV. C.F.M.,**

ing. Both Enikő ing. Szabó Szilárd

 **Întocmit Întocmit**

Ing. BOTH Enikő MIHÁLY István